ועדת הכספים, כנסת 20, פרוטוקול מספר 1177, 2018-12-03 11:06

משה גפני: אני פותח את ישיבת ועדת הכספים.

משה גפני: על סדר היום דיווח על ביצוע צו תעריף המכס והפטורים ומס קניה על טובין (תיקון מס' 4), התשע"ה-2014 (רכבים בעלי משטח טעינה מתרומם), הצעתם של חברי הכנסת דוד אמסלם, דוד ביטן ומיקי מכלוף זוהר.

משה גפני: אנחנו דנו על העניין הזה בישיבה קודמת.

משה גפני: אם אתם רוצים להעלות את זה מחדש, אולי נוכל לבטל את המכס.

דוד אמסלם: אנחנו הצגנו בפניכם את העניין.

דוד אמסלם: מה התשובה?

דוד ביטן: כל העניין הוא שבעקבות מה שעשיתם, לא רק שלא זכיתם במכס אלא פשוט הפסיקו לרכוש את הסחורה הזאת.

דוד ביטן: כל הרשויות המקומיות מתלוננות על כך.

דוד ביטן: אני לא מבין מה עשיתם בעניין הזה.

דוד ביטן: אתם לא בודקים את עצמכם כשאתם עושים משהו?

דוד ביטן: אתם לא בודקים שזה פועל כמו שחשבתם?

קובי בוזו: בדקנו.

דוד ביטן: אז איך יש על זה תלונות כל הזמן?

דוד ביטן: גם היבוא ירד, גם הרשויות צריכות לקנות מוצר יותר יקר כי אין להן ברירה וגם פוטרו עובדים כי אין עבודה.

דוד ביטן: מה העניין כאן?

קובי בוזו: בהמשך לדיון שהיה כאן בפעם הקודמת, אני בדקתי כמה דברים כפי שביקשו בוועדה.

קובי בוזו: במסגרת הבדיקה ראיתי שקודם כל מאז הצו אושר כאן בוועדת הכספים ב-2015, לפני כארבע שנים, אנחנו לא קיבלנו אף פנייה מאף עירייה על הצו.

קובי בוזו: הפניות היחידות שקיבלנו היו לפני אישור הצו בוועדה וזאת הייתה פנייה מיבואן אחד בלבד.

קובי בוזו: זאת בדיקה ראשונה.

מיקי לוי: מי היבואן?

קובי בוזו: אני לא יכול לומר.

דוד ביטן: ואם תקבל פניות מעיריות, תשקול את זה מחדש?

מיקי לוי: זה סודי?

קובי בוזו: לא.

מיקי לוי: יש יבואן אחד.

קובי בוזו: כשאני בדקתי היו כמה יבואנים שהביאו בפרט המעוות הזה שהיה לנו בתעריף המכס.

קובי בוזו: מה שקרה זה שהייתה לנו פרצה במיסוי ובטעות נכנסו לשם כלים שלא היו אמורים להיכנס כי היה כתוב לנו בתעריף שופכנים.

קובי בוזו: שופכנים, בשפה שלנו אלה הכלים הענקיים שעובדים במחצבות שיש להם משטח שמתרומם והם שופכים את כל העפר.

משה גפני: לא על זה מדובר.

מיקי לוי: על זה מדובר.

מיקי לוי: ארגז מתרומם עם בוכנה.

מיקי לוי: על זה מדובר.

דוד ביטן: אני רוצה להבין.

דוד ביטן: אם היית מקבל תלונות מעיריות, אתה תבדוק את זה מחדש?

קובי בוזו: אני מספר את כל הרקע.

קובי בוזו: את ההשתלשלות.

מיקי לוי: אלה הטנדרים הקטנים.

קובי בוזו: מדובר על המרפות.

מיקי לוי: הטנדרים הקטנים שנכנסו לתוך פרצת המכס הזו.

קובי בוזו: בדיוק.

קובי בוזו: נכון.

משה גפני: זה הטנדר?

משה גפני: אלה לא הגדולים.

קובי בוזו: נכון.

קובי בוזו: השופכנים שהיו אמורים להיכנס לשם, אלה השופכנים הגדולים שאנחנו מכירים.

דוד אמסלם: למה רציתם להכניס את השופכנים הגדולים?

דוד אמסלם: אני רוצה להבין מה היה הרעיון.

קובי בוזו: שופכנים ומשאיות בכלל, ואוטובוסים וכלים כבדים מעל 4.5 טון, פטורים ממס קניה.

דוד אמסלם: למה?

קובי בוזו: אלה כלים שמיועדים רק לעבודה.

קובי בוזו: הם לא כלים דו-שימושיים.

דוד אמסלם: בגלל שהם מיועדים לעבודה.

קובי בוזו: כן.

דוד אמסלם: אלה לא מיועדים לעבודה?

קובי בוזו: אלה לא בהכרח לעבודה.

קובי בוזו: מה שאתה רואה כאן, אלה טנדרים.

דוד אמסלם: אני אומר שיש גם את המשאיות פחות מארבעה טון שיש להן רמסה שהוא שם למשל את המכולה.

דוד אמסלם: לכן אני אומר שגם בעיריות יש מקומות פינוי עם טנדרים כאלה.

דוד אמסלם: יש שכונות בירושלים שמפנים לא במשאיות גדולות.

דוד אמסלם: למה על זה אתם לא מורידים?

דוד אמסלם: הרי זה רכב עבודה.

דוד אמסלם: אתה יכול להגדיר שמה שלעבודה – אחלה.

דוד אמסלם: מה שלא לעבודה – לא.

דוד ביטן: עם פטור עלה הרכישה הספציפית.

דוד אמסלם: למה אתה עושה את ההבחנה?

קובי בוזו: מה שאתה אומר זה לתת לכל הטנדרים.

דוד אמסלם: לא.

דוד אמסלם: לא טנדר.

דוד ביטן: רק מה שהעירייה עושה.

דוד אמסלם: השופכן הזה הוא בוכנה שעולה ובחלקה את המשטח אתה יכול לפרוק.

דוד אמסלם: לכן, מי קונה את הדברים האלה?

דוד אמסלם: קבלנים, עיריות.

קובי בוזו: ומה קונים כאלה שמובילים מקררים וציוד אחר?

קובי בוזו: הם קונים את אותו טנדר, רק בלי ההרמה.

קובי בוזו: המסחריות ממילא מתוקצבות.

דוד אמסלם: אני רוצה להבין את הרעיון.

דוד אמסלם: גם במשאיות לא עשית הבחנה בין סקטור פרטי לציבורי.

דוד אמסלם: אתה אמרת שכלי עבודה, אתה פוטר.

דוד אמסלם: זה כל הרעיון שלך כי אחרת, אם כולם כן – אין בעיה.

מיקי לוי: מעל ארבעה טון.

קובי בוזו: מעל 4.5 טון.

דוד אמסלם: למה עשית את זה מעל 4.5 טון?

דוד אמסלם: ככה.

קובי בוזו: לא ככה.

קובי בוזו: 4.5 טון אלה כלים מאוד מאוד כבדים שאין בהם שימוש דואלי.

קובי בוזו: לגבי כלים שהם עד 4.5 טון עשינו מיסוי ירוק, יש לנו מיסוי של 72 אחוזים לכלים בין 3.5 טון לבין 4.5 טון.

קובי בוזו: יש מדיניות ברורה בכל הנושאים של רכב.

קובי בוזו: אני לא יכול לקחת קבוצה קטנה ובגלל שיש לה כפתור שמתרומם, להפחית לה.

דוד אמסלם: אני מבין אם אתה עושה למשל מיסוי על בסיס טון.

דוד אמסלם: החלטת על כך.

דוד אמסלם: לא קשור אם יש לו בוכנה או אין לו בוכנה.

דוד אמסלם: בסדר.

דוד אמסלם: אתה הכנסת כאן את האלמנט הבוכנתי, כאילו את הרמפה שהיא עולה, יש לו אייבר שהוא עולה למעלה.

דוד אמסלם: אם אתה שם אייבר, הכול זאת עבודה.

דוד אמסלם: הרי אין אייבר לפרטי.

מיקי לוי: לא נכון.

מיקי לוי: לא מסכים.

מיקי לוי: אם אתה קונה פולקסוואגן דאבל קבינה, הוא יכול לשמש ואז אני קונה אותו עם ארגז מתרומם, עם אייבר, ואני בכלל לא משתמש באייבר אלא אני עושה אותו רכב פרטי ונוסע אתו חופשי עם כל המשפחה מאחור.

מיקי לוי: הם אומרים שהוא, ראשית, רכב מתחת ל-4.5 טון, ושנית, זה סוג אחד של כלי רכב.

מיקי לוי: אם אני משחרר את זה ממיסים, אני מכליל בתוך זה את כל כלי הרכב.

דוד ביטן: לא רוצים להכליל.

מיקי לוי: אם יש לכם עניין ביבואן האישי הזה, לא מעניין אותי.

דוד ביטן: לא יודע מי זה היבואן.

מיקי לוי: לא מעניין אותי העניין האישי שלכם.

מיקי לוי: לא מעניין אותי.

דוד אמסלם: למה אתה מדבר לא יפה?

מכלוף מיקי זוהר: אתה מדבר שטויות.

מכלוף מיקי זוהר: אתה יודע את זה?

מיקי לוי: מה לא יפה כאן?

דוד אמסלם: אתה מדבר לא יפה.

דוד אמסלם: חזרת להיות שוטר.

מיקי לוי: אתה לא תחליט אם אני מדבר יפה או לא.

דוד אמסלם: כך אני חושב.

דוד אמסלם: אסור לי לחשוב את זה?

מכלוף מיקי זוהר: הוא מדבר שטויות.

מיקי לוי: בסדר.

מיקי לוי: דודי, אל תפריע לי.

מכלוף מיקי זוהר: אבל תשתדל לא לדבר שטויות.

מיקי לוי: אתה לא אחד שיכול בדיוק להגדיר.

מיקי לוי: אם אני רוצה לדבר שטויות, זה לא עניין שלך.

מכלוף מיקי זוהר: תעשה מאמץ.

משה גפני: מיקי ומיקי, עזבו את העניין הזה.

משה גפני: דברו על הנושא המקצועי.

דוד ביטן: כל אחד יכול להביא את המכוניות האלה.

דוד ביטן: מה העניין?

מיקי לוי: מדובר בשישה כלים בשנה.

מיקי לוי: אם אנחנו נוריד את המס על העניין הזה - בחסות ההורדה הזו ייכנסו עוד עשרות כלים למדינת ישראל.

דוד אמסלם: מה הבעיה?

מיקי לוי: ומדינת ישראל תפסיד תשלומי מכס בהתאם.

מכלוף מיקי זוהר: זה לא יקרה.

דוד אמסלם: אני מניח שבן אדם לא יקנה את הרכב סתם אלא הוא צריך אותו בשביל העבודה.

דוד אמסלם: הוא כנראה יקנה רכב.

דוד אמסלם: תסתכל בצד המשקי.

דוד אמסלם: הוא היום משתמש בכלי יותר גדול שהוא לא כל כך צריך אותו אלא שהוא יותר זול.

דוד אמסלם: הרי מטבע הדברים, אם הוא צריך אוטו קטן, הוא יקנה אוטו קטן.

דוד אמסלם: אלא אם האוטו הקטן הזה עולה קצת יותר מהאוטו הגדול, הוא יקנה את האוטו הגדול ולא משנה שהוא צורך יותר דלק, יותר זיהום אוויר וכולי.

דוד אמסלם: לכן זה לא הרעיון.

דוד אמסלם: אני שואל שאלה אחרת.

דוד אמסלם: היות ואתה החלטת על הטונג' ואתה עשית הבחנה עם הבוכנה - - -

קובי בוזו: אין הבחנה עם הבוכנה.

דוד אמסלם: זה מה שאמרת.

דוד אמסלם: זה הפטור.

קובי בוזו: לא.

דוד אמסלם: מה הפטור?

קובי בוזו: אתה מתכוון למה שהיה?

דוד אמסלם: כן.

דוד אמסלם: מה שאתה אומר.

קובי בוזו: היה עיוות.

קובי בוזו: הייתה אפליה בתעריף ואז תיקנו.

קובי בוזו: היום אין את האפליה הזאת.

משה גפני: מה היה קודם?

קובי בוזו: היה פרט שהיה כתוב בו שופכנים וסיווג בפרט הזה את הטנדרים הקטנים האלה עם יכולת ההרמה.

קובי בוזו: היו אצלנו מחלוקות אם בכלל הם יכולים להיכנס לתוך השופכן.

קובי בוזו: חלק טענו שבכלל צריך להוציא גירעונות על כל הטנדרים שסווגו שם.

קובי בוזו: בסוף איכשהו המהנדסים אמרו שניתן להם לסווג בפרט הזה עד שנעשה את התיקון ונביא תיקון דחוף לוועדת הכספים.

קובי בוזו: אז תיקנו את העיוות שהיה ואתם אישרתם את התיקון.

קובי בוזו: מאז אין כבר את האפליה הזאת.

דוד אמסלם: ההבחנה היא רק בטונג'?

דוד אמסלם: במשקל?

קובי בוזו: היום, כן.

קובי בוזו: מ-3.5 טון עד 4.5 טון, 72 אחוזים.

דוד ביטן: כלומר, אנשים אז קנו טנדרים סתם?

דוד אמסלם: לפני כן לעיריות היו טנדרים כאלה?

קובי בוזו: לפי הבדיקה, כן.

דוד אמסלם: למה הם לא קונים אותם היום?

דוד אמסלם: אם הם קנו אותם אז, הם היו צריכים אותם.

דוד אמסלם: הרי הם לא קנו אותם סתם.

דוד אמסלם: הם היו צריכים אותם לעבודה.

דוד אמסלם: קודם אתה אמרת שהעיריות קנו את הרכבים האלה.

דוד אמסלם: הרי לא קנו אותם בגלל שהם שיחקו אותם אלא הם היו צריכים אותם לעבודה.

דוד אמסלם: ברגע שאתם ביטלתם את המכס, הרמתם את המחיר, הם לא קנו אותם.

דוד ביטן: שיעשו פטור רק לעיריות.

דוד ביטן: למה יש בעיה עם זה?

משה גפני: גם מיקי זוהר ביקש את הדיון הזה.

מכלוף מיקי זוהר: אני יוזם את הדיון הזה כבר הרבה מאוד זמן.

משה גפני: אל תגיד את זה.

משה גפני: אנחנו כבר קיימנו כמה דיונים.

מכלוף מיקי זוהר: אבל אני יזמתי.

מכלוף מיקי זוהר: שמעתי גם את ההערה של מיקי לוי.

מכלוף מיקי זוהר: ברשותכם, אני רוצה להבהיר דברים וגם לשאול שאלות את חבר הכנסת מיקי לוי.

דוד אמסלם: אתם יכולים לשחרר אותי?

דוד אמסלם: אני חייב ללכת.

מכלוף מיקי זוהר: כמה פעמים דיברת בחיים שלך עם יבואנים ועם בעלי עסקים שפנו אליך בעניין מסוים ואחר כך באת לכאן עם הנושא הזה לדיון?

מכלוף מיקי זוהר: קרה פעם או לא קרה פעם?

דוד ביטן: אתה עושה לו חידון?

מכלוף מיקי זוהר: אני אענה לכם.

מכלוף מיקי זוהר: אנחנו חברי הכנסת, כשאנחנו מגיעים עם נושא לדיון, זה אחרי פנו אלינו.

מכלוף מיקי זוהר: אנחנו לא קמים בבוקר עם רעיון, ישנים בלילה, פתאום קמים בבוקר, חלמנו חלום על משהו מסוים ואז אנחנו מביאים אותו לדיון.

מכלוף מיקי זוהר: זה לא עובד כך.

מכלוף מיקי זוהר: פונים אלינו עם סוגיות.

מכלוף מיקי זוהר: בסוגיה הזו, חבר הכנסת מיקי לוי, ברור שהיבואן פנה אלי ואמר לי שהוא רוצה להאיר את תשומת לבי לגבי עוולה שעשו לו ולמדינת ישראל.

מכלוף מיקי זוהר: אם אני כחבר כנסת לא יכול להביא את זה לדיון, אז בוא נסגור את הבסטה הזאת שנקראת כנסת ישראל.

משה גפני: יכול להביא.

מכלוף מיקי זוהר: נעביר הכול למשטרת ישראל וליועצים משפטיים.

משה גפני: איך הגעת לזה עכשיו?

מיקי לוי: הפעם זו עצה טובה.

מכלוף מיקי זוהר: לכן הציבור נתן לכם 11 מנדטים, כי אתם נותנים עצות טובות כל הזמן.

מכלוף מיקי זוהר: אנחנו נותנים עצות פחות טובות ומקבלים יותר מנדטים.

מכלוף מיקי זוהר: אולי גם 40.

משה גפני: בואו ננסה לראות אם אפשר להגיע לפתרון.

מכלוף מיקי זוהר: אני רוצה לומר דבר אחד.

מכלוף מיקי זוהר: מה אומר לי היבואן.

מיקי לוי: איזה סגנון.

מכלוף מיקי זוהר: תתרגל.

משה גפני: בואו נדון מקצועית.

משה גפני: אני לא אוהב את זה.

מכלוף מיקי זוהר: נראה את זה בבחירות.

מכלוף מיקי זוהר: זה ממש או-טו-טו.

מכלוף מיקי זוהר: נראה מה הציבור אוהב יותר ומה פחות.

מיקי לוי: אני משתדל להיות רגוע.

מכלוף מיקי זוהר: דרך אגב, לפעמים אתה צריך להיות לא רגוע.

משה גפני: אתה רוצה למצוא פתרון?

משה גפני: נראה אם אפשר בכלל.

מכלוף מיקי זוהר: נכון, היבואן פנה ואמר לי שעושים לו עוול.

מכלוף מיקי זוהר: שאלתי מה העוול שעושים לו.

מכלוף מיקי זוהר: הוא אמר שהוא היה מייבא רכבים, היה מוכר אותם בכמויות טובות, היה משלם הרבה מיסים למדינת ישראל על הרווחים שלו והעיריות היו נהנות מהשירות הזה.

מכלוף מיקי זוהר: הן היו קונות את המוצר במחיר יותר טוב כי הוא היה מקבל את ההטבה מהמדינה, היה משלם מיסים על הרווחים שלו.

דוד ביטן: הוא אומר שמדובר רק בשישה רכבים.

מכלוף מיקי זוהר: לא.

דוד ביטן: איך הגעת לשישה רכבים?

מכלוף מיקי זוהר: שישה רכבים בשנה.

מכלוף מיקי זוהר: מתי?

דוד ביטן: עכשיו.

קובי בוזו: אני בדקתי.

קובי בוזו: ב-2010, ב-2014.

מיקי לוי: לפני.

מיקי לוי: גם כשזה היה ללא מכס, קנו שישה כלי רכב.

מכלוף מיקי זוהר: היו שנים שקנו הרבה יותר.

דוד ביטן: זה לא הגיוני שקנו שישה רכבים.

מיקי לוי: אתה יכול להגיד את זה אבל הוא אומר אחרת.

מכלוף מיקי זוהר: שישה כלי רכב בשנה?

דוד ביטן: זה לא הגיוני.

קובי בוזו: 30 בחמש שנים.

קובי בוזו: 36 כלים בערך.

מכלוף מיקי זוהר: ממתי?

שגית אפיק: חמש שנים.

איריס נוימן: אפשר לומר משהו?

איריס נוימן: אני מטעם היבואן.

איריס נוימן: מכרנו 100 כלים בשנה.

משה גפני: מי היבואן?

איריס נוימן: אלון מוסכי רכב.

דוד ביטן: למי מכרתם 100 כלי רכב?

דוד ביטן: לעיריות?

איריס נוימן: לעיריות וגם לעסקים קטנים.

מכלוף מיקי זוהר: 100 יחידות.

מכלוף מיקי זוהר: אומר היבואן שהוא שילם מיסים לקופת המדינה, הוא ייצר פרנסה לעובדים ולאנשים, מהרגע שהטילו עליו את המכס הזה, אין הכנסות יותר למדינה.

איריס נוימן: היבוא הופסק.

מכלוף מיקי זוהר: אני שואל מה הועילו חכמים בתקנתם.

מכלוף מיקי זוהר: מה הועילה רשות המיסים בתקנותיה?

מכלוף מיקי זוהר: מה יצא לנו מזה?

משה גפני: שאלה טובה.

משה גפני: אני מבקש ממך, וטוב שאת כאן, לתת סקירה על המצב הזה.

משה גפני: עד מתי הייתם מייבאים את הרכבים האלה ומתי הפסקתם ומה קרה?

איריס נוימן: אנחנו ייבאנו אותם, אני חושבת משנת 2007.

איריס נוימן: מרגע שהופסק הפטור, ירד הפטור, כלכלית לעיריות, היינו אמורים להעלות את המס על העיריות.

איריס נוימן: לא היה שווה להביא את הכלים לארץ כי אף אחד לא היה קונה אותם עם עוד 60,000 שקלים תוספת של המיסים, שזה מה שהפטור הוריד.

איריס נוימן: מהרגע שזה ירד, אין יותר יבוא.

איריס נוימן: אפשר לבדוק שההכנסות לא קיימות.

דוד ביטן: הפסקתם לגמרי לייבא?

איריס נוימן: כן.

משה גפני: מה עושות העיריות, אלה שייבאתם להן את הרכב הזה?

איריס נוימן: יש להן כלים יותר גדולים שהעלות שלהם מן הסתם היא בפער גדול.

משה גפני: בגלל שאין מכס.

איריס נוימן: אין שום יבואן אחר שמביא את הכלי הזה.

איריס נוימן: אין משהו אחר.

דוד ביטן: למה יבואנים אחרים לא מביאים אותו?

איריס נוימן: לנו יש את הזיכיון של פיאג'ו.

איריס נוימן: אנחנו מייבאים את הכליהזה.

דוד ביטן: רק פיאג'ו עושה את זה?

איריס נוימן: כן.

דוד ביטן: אין מכוניות אחרות?

איריס נוימן: אם אתה תראה בכל העיריות בכל העולם, זה כלי עבודה שבאמת רוב המועצות המקומיות קונות אותו אבל גם עסקים קטנים.

מכלוף מיקי זוהר: בקיצור, המדינה לא הרוויחה מזה כלום.

איריס נוימן: לא רק זה אלא אין בכלל הכנסות מהדבר הזה כין אין יבוא.

דוד ביטן: כולם הפסידו, כולל אתם.

איריס נוימן: הנישה של היבוא הופסקה.

משה גפני: אתם לא עוסקים בעניין הזה.

איריס נוימן: לא.

איריס נוימן: רק מתקנים את הרכב הקיים.

דוד ביטן: אולי תעשו פטור רק לעירייה.

דוד ביטן: למה אי אפשר לעשות פטור חלקי רק לגוף ציבורי שקונה?

דוד ביטן: מה הבעיה?

משה גפני: משרד התחבורה, בבקשה.

ג'וזף פארס: אני מאגף הרכב של משרד התחבורה.

ג'וזף פארס: הכלים האלה למעשה מיוצרים בשני שלבים.

ג'וזף פארס: היבואנים העיקריים מייבאים את הכלי שלב אחד שזאת המשאית ולמעשה שלב שני בונה המרכב שהוא הרכינה.

דוד ביטן: תעשייה ישראלית עושה את זה?

ג'וזף פארס: כן.

ג'וזף פארס: יש בונה.

איריס נוימן: אני רק מציינת שאנחנו הבאנו אותם שופכנים לארץ.

איריס נוימן: אנחנו הבאנו את הכלי כמו שהוא עם שופכן.

מכלוף מיקי זוהר: אתם יכולים להכתיב שרק אם זה מגיע כשופכן, יש הטבה, ואם לא, אז לא.

משה גפני: אבל זה לא הוא.

מכלוף מיקי זוהר: רשות המיסים.

מכלוף מיקי זוהר: תקבעו קריטריונים.

משה גפני: פעם היו מביאים אתה כלי כמו שהוא ואחרי כן התחילו להביא רק את הכלי.

ג'וזף פארס: 98 אחוזים מהכלים, רק המשאית מגיעה לארץ והבונה בונה כאן.

דוד ביטן: והיום אין בעיה עם זה?

דוד ביטן: יש פטור?

ג'וזף פארס: אני פחות מבין במיסים.

מיקי לוי: הוא אומר שכאשר היה האישור הזה, הביאו גם טנדרים קטנים ללא ארגז והרכיבו עליהם בוכנה כדי לקבל מכס מופחת.

מיקי לוי: זה מה שהוא אומר.

מכלוף מיקי זוהר: לא ניתן את זה.

מכלוף מיקי זוהר: לא יהיה את זה יותר.

דוד ביטן: אם היו 100 בשנה, עכשיו יש אפס.

מיקי לוי: ברגע שהוא מביא כלי נורמלי, לא בוכנה, הוא משלם מכס מלא.

מיקי לוי: זה מה שהוא אומר.

מיקי לוי: ברגע שהוא מרכיב לו כאן בוכנה, המיסים יורדים.

קובי בוזו: אם היה לי את הצו הזה, הייתי אמור לתת לו פטור.

מיקי לוי: אם לצורך העניין אני מביא פולקסוואגן, לא את הרכב הזה, בלי כלום, רק את הקבינה, ומגיע אתו למסגרייה בנצרת, שם עושים את זה בדרך כלל, מרכיב לו בוכנה – קיבלתי פטור ממיסים.

ג'וזף פארס: זה מה שרציתי לחדד.

ג'וזף פארס: כן יש מענה במדינה.

ג'וזף פארס: הלקוח פונה לאותו יבואן של משאית, עושה שינוי במבנה, מרכיב את הרכינה על גבי המשאית.

משה גפני: אבל הוא לא יעשה את זה כי הוא צריך לשלם מכס.

מיקי לוי: להפך.

מיקי לוי: לקבל פטור ממכס.

משה גפני: הוא לא מקבל פטור.

משה גפני: אין פטור.

שגית אפיק: עכשיו אין פטור.

מיקי לוי: מה שמבקשים כאן.

דוד ביטן: מיקי, אני שואל אותך שאלה פשוטה.

דוד ביטן: אתה אומר שיש כאן פגיעה במכס, אתה יודע מה?

דוד ביטן: מוכן לקבל את זה אבל בגלל זה לא מביאים כלום.

דוד ביטן: לא מייבאים כלום ולכן הפגיעה קיימת.

דוד ביטן: בגלל הצו, לא מרוויחים שום דבר.

דוד ביטן: הפטור הוא לא מלא.

דוד ביטן: לפני כן היה פטור מלא?

דוד ביטן: לא.

מיקי לוי: אם נותנים כאן פטור בגלל זה, בגלל היבוא, לא זאת ועוד אלא חלק גדול מהטנדרים תיאורטית מחר יכולים לבוא.

דוד ביטן: אתה לא עונה לשאלה.

דוד ביטן: אתה אומר שיש פגיעה בהכנסות ואני אומר שהיום לא מייבאים בכלל.

מיקי לוי: אני מביא פיג'ו, מה שאתם רוצים, ללא ארגז, ומרכיב כאן בנצרת בוכנה עם ארגז שרק תרים אותו.

מיקי לוי: הרכב הוא אותו רכב אלא שהוספתי לו בוכנה ואז אני מקבל פטור ממיסים.

מיקי לוי: זה כמו שאתה קונה פרייבט במקום 180,000 שקלים – סתם לדוגמה – שעולה רכב, תשלם עליו 80,000 שקלים כי המדינה חיה ממיסים.

דוד ביטן: למה אתה נותן פטור פה ושם ממיסים?

מיקי לוי: היכן שצריך.

דוד ביטן: אני אומר משהו אחר.

דוד ביטן: אני אומר שתעשה פטור רק לרכישה של עיריות או גופים ציבוריים.

דוד ביטן: מה הבעיה?

דוד ביטן: גם כך אתה לא מרוויח שקל כי אין בכלל יבוא.

קובי בוזו: הגופים האלה מתוקצבים.

דוד ביטן: אז מה אם הם מתוקצבים?

דוד ביטן: אתה יכול לקחת מכס כמה שאתה רוצה?

קובי בוזו: אם יש להם בעיה, הם הולכים לאגף התקציבים.

דוד ביטן: העיריות לא מתוקצבות.

דוד ביטן: מה פתאום?

דוד ביטן: גם אם הן מתוקצבות, רובן עצמאיות ולא מקבלות כסף כדי לקנות משאית.

דוד ביטן: אותו דבר אתה יכול לומר על המע"מ.

דוד ביטן: אתה יודע שמע"מ, העיריות משלמות הרבה כסף ולא מקזזות.

דוד ביטן: זאת לא השאלה.

דוד ביטן: אני אומר לך שהעיריות לא קונות את זה.

דוד ביטן: הן קונות יותר יקר, קונות יותר גדול והן לא צריכות את הגדול.

קובי בוזו: יש כלים יותר קטנים.

קובי בוזו: אנחנו מעודדים היום טרקטור משא שיש לו גם את יכולת ההרמה הזאת ויש עליו מס מופחת.

מיקי לוי: והוא נכנס לכל הסמטאות.

דוד ביטן: היום אתה לא תסתובב בעיר עם טרקטור.

קובי בוזו: זה טרקטור משא.

מיקי לוי: אני אומר לך כאיש אוצר לשעבר שזה פורץ את הגבולות של רשות המיסים.

קובי בוזו: אם אני נותן לעיריות, אני צריך לתת לעוד עשרות גופים שיפנו ואין שום הצדקה.

דוד ביטן: גוף ציבורי.

קובי בוזו: יש לך עיריות, יש לך מועצות, המשטרה יכולה לבוא, משמר הגבול, הצבא.

מיקי לוי: עמותות.

מיקי לוי: חבר'ה, אנחנו פורצים נישה קטנה.

קובי בוזו: קח שישה כלים כאלה ותכפיל בכמה שהיא אמרה.

דוד ביטן: אתה שמעת, לא מייבאים.

קובי בוזו: אני אומר לך שמביאים כלים אחרים.

איריס נוימן: אבל לא בנישה הזאת.

קובי בוזו: מפנים את הזבל בתל אביב ובירושלים.

דוד ביטן: בכלים יותר גדולים.

קובי בוזו: לא.

קובי בוזו: גם בכלים יותר קטנים.

דוד ביטן: אי אפשר לתת פטור חלקי?

דוד ביטן: אין דבר כזה.

דוד ביטן: לא קיים במדינה.

משה גפני: אתם באתם בדברים עם רשות המיסים?

איריס נוימן: כן.

משה גפני: אחרי שביטלו את הפטור.

איריס נוימן: רואה החשבון שלנו פנה.

משה גפני: וקיבל תשובה שלילית.

איריס נוימן: כן.

משה גפני: נציג משרד התחבורה, יש לך מה לומר בעניין הזה אחרי מה שאמרת?

ג'וזף פארס: כלי שניתן לסווג אותו וניתן לרשום אותו תחת רכב משא, בהיבט הטכני אין לי מה להוסיף מעבר למה שציינתי.

ג'וזף פארס: למה צריך לפטור ממיסים, אני לא יודע.

ג'וזף פארס: רכב עבודה.

ג'וזף פארס: זה רכב עבודה לכל דבר.

מיקי לוי: שמעת את המילה האחרונה שלו?

דוד ביטן: זאת דעתו של משרד התחבורה.

מיקי לוי: לא משנה.

ג'וזף פארס: מה עושים עם רכב מעל 12 טון או עם רכב עד 4.5 טון.

מיקי לוי: מדינת ישראל קבעה.

מיקי לוי: אם אנחנו נפרוץ את העניין הזה, יהיה בלגן גדול בצו המכס ברשות המיסים.

מיקי לוי: אני אומר לכם את זה.

מיקי לוי: והכול למה?

מכלוף מיקי זוהר: בשורה התחתונה, מדינת ישראל הפסיקה להרוויח עכשיו כסף והיא לא תרוויח.

מיקי לוי: אין בעיה.

מיקי לוי: היא מרוויחה כסף כשהיא מוכרת את שאר הטנדרים.

מכלוף מיקי זוהר: לא.

מיקי לוי: ברגע שאתה תכניס את זה, שאר הטנדרים ייסעו לנצרת להרכיב את הבוכנה הזאת והנה לך פטור ממיסים.

מכלוף מיקי זוהר: לא קיים שום סיכוי כי אפשר להגדיר בצורה מאוד מאוד מפורשת מה כן ומה לא.

מכלוף מיקי זוהר: זה כוחם של המשפטנים שהם יודעים להגדיר טוב.

מכלוף מיקי זוהר: אתה אוהב אותם.

דוד ביטן: אם הם מתעקשים, זו בעיה.

מכלוף מיקי זוהר: תמשיכו להפסיד כסף.

משה גפני: אין לי פתרון.

משה גפני: אני אישרתי את זה ואתם לא באתם לומר לי כלום.

דוד ביטן: מאיפה אנחנו יודעים?

דוד ביטן: יש צו ואנחנו מתייחסים לצו.

מיקי לוי: הצו הזה הוא כבר מזמן.

דוד ביטן: אנחנו אומרים שהתוצאות של הצו הן בעייתיות ולכן בודקים את עצמנו מדי פעם.

מיקי לוי: מ-2015.

דוד ביטן: זה גרם להפסקה מוחלטת של היבוא.

משה גפני: אני לא יכול לשנות את ההחלטה.

משה גפני: אני רק יכול לבקש ממך.

משה גפני: אתה איש ענייני.

משה גפני: מעלים כאן נושא.

משה גפני: אם אין לעניין הזה פתרון, אז אין פתרון.

משה גפני: אבל אם יש פתרון, מדובר על כלים כאלה שמה שהיה בזמן שהיה הפטור, השתמשו בהם גם ברשויות מקומיות וגם במקומות אחרים כאשר בסופו של דבר המדינה הרוויחה מכיוון שהביאו את הרכבים האלה.

משה גפני: היום לא מביאים אותם.

משה גפני: קובי, אני מבקש, תבדוק את עצמך עוד פעם.

משה גפני: אם אפשר למצוא יחד עם משרד התחבורה פתרון, אני מאוד אשמח.

משה גפני: אני אישרתי את זה.

משה גפני: אני לא יכול עכשיו לבוא ולומר שאני חוזר בי בגלל שאין כאן איזו סיבה מיוחדת.

משה גפני: אני מבקש ממך לבדוק את זה שוב.

משה גפני: תנסה לחפש סיבה מיוחדת.

דוד ביטן: רק לגופים ציבוריים.

דוד ביטן: אני מבקש לתת פטור רק לרכישות של גופים ציבוריים.

משה גפני: אין דבר כזה במכס.

דוד ביטן: למה לא?

משה גפני: זה הולך לפי הפריט ולא לפי היבואן.

דוד ביטן: אנחנו לא יכולים להכריח אותם.

דוד ביטן: אנחנו רק אומרים.

דוד ביטן: לא מכריחים.

דוד ביטן: תן את זה לעיריות.

דוד ביטן: אז קרן קיימת תקבל.

דוד ביטן: הגוף הזה תורם למדינה מיליארדים.

דוד ביטן: מה הבעיה?

דוד ביטן: אני לא מבין.

דוד ביטן: אתם לא חבים הכול במכס.

דוד ביטן: אם קרן קיימת לוקחת מיליארד שקלים ונותנת את זה לעיריות, מה רע בזה?

דוד ביטן: הכול דרך המכס?

דוד ביטן: אני אומר שגופים ציבוריים אלה הן עיריות, מועצות אזוריות, מועצות מקומיות, קרן קיימת, כל הדברים האלה, שיקבלו פטור על הרכישות שלהם.

דוד ביטן: מה הבעיה עם זה?

דוד ביטן: אני לא רואה בעיה.

דוד ביטן: הצו יכול להיות מתוקן לעניין הזה.

דוד ביטן: קרן קיימת, עם כל הכבוד, צריכה להסתובב ביערות.

מיקי לוי: הבטיחו מיליארד שקלים.

מיקי לוי: נתנו?

דוד ביטן: נתנו לעיריות.

דוד ביטן: אני לא הסכמתי להחלטה של שר האוצר.

דוד ביטן: אתה יודע את זה.

דוד ביטן: בסוף לא יצא מזה כלום.

דוד ביטן: אני עצרתי את התיקון של החוק במליאה כדי להגיע להסכם.

דוד ביטן: כשהולכים בכוחניות, לא מקבלים כלום.

דוד ביטן: קק"ל צריכה את הקטנות הרבה יותר מאשר את הגדולות כי היא צריכה להסתובב ביערות ועם משאית אתה לא יכול להסתובב שם.

דוד ביטן: אני חושב שהדבר הטוב ביותר זה להגיד שאנחנו מבקשים שיבדקו, זאת לא חובה, את התיקון לגבי גופים ציבוריים.

דוד ביטן: זה הכול.

דוד ביטן: זה אפשרי.

דוד ביטן: מה הבעיה?

דוד ביטן: מה שהעירייה תרכוש, קק"ל, דברים מהסוג הזה, יהיה פטור.

דוד ביטן: מה שלא, לא.

דוד ביטן: אתה צודק שיש בעיה שכל אחד יכול לקנות.

דוד ביטן: אני לא אומר שלא.

דוד ביטן: טענה נכונה.

דוד ביטן: אבל גופים ציבוריים, אין בעיה אתם.

דוד ביטן: אי אפשר לקבל החלטה שיבדקו את העניין?

משה גפני: לבדוק, כן.

משה גפני: ביקשתי לבדוק.

דוד ביטן: אנחנו לא יכולים להכריח אותם.

מיקי לוי: הוא תוהה איך הוא יבטל את ההחלטה של עצמו.

מיקי לוי: הוא בבעיה.

דוד ביטן: לא אמרתי לבטל.

דוד ביטן: לבדוק.

משה גפני: יש שם דיון על הג'אנט, של המצעים.

משה גפני: אני אומר שהקשר שלו לג'אנט, הוא הקשר בין הבית היהודי ל-יש עתיד.

מיקי לוי: אבל זה ב-2015.

מיקי לוי: איך יכול להיות?

משה גפני: זה היה אצל ניסן.

שגית אפיק: זה בכנסת הקודמת, כשהוא היה באופוזיציה.

משה גפני: הייתי באופוזיציה.

מיקי לוי: שמעתי היום את השרה.

מיקי לוי: את סופה לנדבר.

מיקי לוי: רציתי למרוט את שערות ראשי.

מיקי לוי: לפני שבועיים היא הייתה בקואליציה והיום היא מדברת אחרת.

מכלוף מיקי זוהר: תגידו, מה אתם אומרים על גופים ציבוריים?

מכלוף מיקי זוהר: מה העמדה שלכם לגבי גופים ציבוריים?

משה גפני: הוא אומר לא.

דוד ביטן: אני חושב שמשפטית אין בעיה לעשות את זה.

מכלוף מיקי זוהר: למה אי אפשר לעשות את זה?

שגית אפיק: כי צו תעריף המכס עובד לפי פריט ולא לפי הלקוח של הפריט.

דוד ביטן: הטענה שמקבלים תקציבים אחרים, היא לא רלוונטית.

משה גפני: היא לא רלוונטית.

דוד ביטן: מקבלים המון תקציבים.

דוד ביטן: אנחנו יכולים לבקש שיבדקו את זה?

דוד ביטן: העמדה שלנו היא שלגבי גופים ציבוריים הפטור צריך לחול.

משה גפני: ניסן סלומינסקי הוא יושב ראש הישיבה והוא אומר שהוא לא מאשר את זה, את ביטול המכס, מכיוון שאפשר לתת את זה לעיריות.

משה גפני: לא אושר אצלי.

משה גפני: אף אחד לא היה כאן.

מכלוף מיקי זוהר: אתה מבין את ההבדל בין ניסן לבינך?

משה גפני: הנה.

משה גפני: אמרתי.

מכלוף מיקי זוהר: זה יושב ראש ועדת כספים.

מיקי לוי: מי שישב במקומך, האכיל אותי מירורים.

משה גפני: בדיון הזה עם ניסן סלומינסקי, יש שני פרוטוקולים ענקיים ואצלי אלה שלושה עמודים ומאשרים.

דוד ביטן: כל הכבוד לניסן.

דוד ביטן: אני מתחיל להעריך אותו.

משה גפני: מיקי לוי היה סגן שר האוצר.

דוד ביטן: הוא לחץ אותו.

דוד ביטן: אתה רואה, שם לחצת כי היית סגן שר האוצר ועכשיו אתה נגד.

מיקי לוי: לא.

מיקי לוי: להפך, אני רציתי את זה.

משה גפני: היושב-ראש ניסן סלומינסקי אומר לערן יעקב: "זאת דעתך.

משה גפני: דעתי, ואני מניח שחבריי יסכימו, שאם הוא מיועד רק לרשויות, אנחנו מסכימים שלא יהיה על זה מיסוי.

משה גפני: לעומת זאת, אם זה לכל עם ישראל, צריך להיות מיסוי כמו שיש על כל רכב אחר".

משה גפני: אני מאוד מבקש, באמת, אני מבקש שתבדוק את העניין הזה.

משה גפני: אז זה לא אושר בוועדת הכספים בגלל הסיפור הזה של הרשויות המקומיות.

משה גפני: אני יודע שיש בעיה.

משה גפני: גם שגית אמרה את זה ואני גם יודע שהמכס ניתן על פריט.

משה גפני: אני בכל זאת מבקש.

משה גפני: תראה, יש כאן חילוקי דעות ביני לבין ניסן סלומינסקי ואומרים שניסן יותר טוב ממני.

דוד ביטן: לא אמרתי יותר טוב.

דוד ביטן: לא.

דוד ביטן: לך יש עוד שיקולים.

משה גפני: אני מאוד מבקש, תנסו לבדוק את זה כי יכול להיות שזה יחסוך גם לרשויות המקומיות ויהיה פתרון.

משה גפני: אל תזניחו את זה.

משה גפני: זה לא בסדר מבחינתי, כי למה אישרתי את זה כך?

משה גפני: איפה הפרוטוקול שלי?

מכלוף מיקי זוהר: גפני, אתה חייל של האוצר.

משה גפני: איפה הייתם אתם?

דוד ביטן: לא קראת לי.

דוד ביטן: אני מגיע כשקוראים לי.

דוד ביטן: אז לא הייתי יושב ראש הקואליציה.

משה גפני: אורלי לוי הייתה בעד.

דוד ביטן: אורלי לוי מתמצאת בבוכנות?

מכלוף מיקי זוהר: אמנם יש לה שישה מנדטים, אבל בנושא הזה היא לא.

דוד ביטן: היא חברתי, משכנתה, דיור.

משה גפני: מיקי לוי לא הצביע.

משה גפני: היית סגן שר.

משה גפני: לא, סליחה, אתה הצבעת בעד.

משה גפני: תם ולא נשלם.

משה גפני: אני מאוד מבקש.

משה גפני: חברים נכבדים מעלים את העניין הזה.

משה גפני: אני רואה עכשיו שיש חילוקי דעות אצל ניסן סלומינסקי בשתי ישיבות.

משה גפני: הוא בסוף לא אישר את זה והוא דווקא היה יושב ראש שהיה נוח לאוצר.

משה גפני: הוא לא היה לא טוב עם האוצר.

מיקי לוי: מה אתה אומר?

מיקי לוי: ממש לא.

משה גפני: לא חשוב.

משה גפני: אתה יודע מה?

משה גפני: לא נותן ציונים.

מיקי לוי: אחרי ארבע שנים אתך, אני מעדיף אותך.

דוד ביטן: ברור.

דוד ביטן: הוא העביר את זה בשתי דקות.

מיקי לוי: אתה תשאל אותו לגבי ההצבעות שלי.

דוד ביטן: אני יודע.

דוד ביטן: ראיתי.

דוד ביטן: אני לא צריך לשאול אותו.

דוד ביטן: אתה צריך להיות אופוזיציה.

דוד ביטן: אל תשכח את זה.

משה גפני: קובי, אני מבקש שתאמר לי שאי אפשר לעשות כלום או שאתה הגעת למסקנה שאפשר לעשות משהו ואז אני אחזיר את זה לדיון.

משה גפני: אני מבקש שתבחן את זה.

משה גפני: באמת חברים נכבדים מבקשים את זה.

משה גפני: יש חילוקי דעות ואנחנו רואים את זה כאן בדיונים שהתקיימו.

משה גפני: אני אישרתי את זה וניסן סלומינסקי לא אישר את זה בשתי ישיבות ארוכות.

משה גפני: אני מבקש שתבחן את זה מחדש.

משה גפני: אני לא צריך שזה יתפוצץ לנו בפנים פתאום ויבואו עם החלטה אחרת.

משה גפני: תגיד לי לא, אני יורד מהעניין.

משה גפני: תגיד לי כן, ואתה מוצא איזשהו פתרון, אני מחזיר את זה לדיון ואני אבקש לדון בזה.

מכלוף מיקי זוהר: זה גם לטובת המדינה.

משה גפני: כן.

משה גפני: נדון על זה.

משה גפני: זה לא אושר בפעם הקודמת אצל ניסן בגלל הרשויות המקומיות.

משה גפני: תודה רבה לכם.